Didysis šarvuotis

Didysis šarvuotis (Priodontes maximus) – šarvuotinių (Dasypodidae) šeimos žinduolis, kuris yra maždaug avies didumo – didžiausias iš visų šarvuočių. Dienos karščio išvengia ilsėdamasis urve, o pasimaitinti išlenda naktį. Stipriais nagais jis įsikasa į miško paklotėje stūksančio termityno vidurį, visai nekreipdamas dėmesio į termitų įkandimus. Jo vidurinis nagas būna 20 cm ilgio – ilgiausias visoje gyvūnų karalystėje. 

Užauga iki 1 m, uodega 51 cm ilgio. Gyvena miškuose, paplitęs nuo Venesuelos iki Šiaurės Argentinos. Patelės atsiveda po 1-2 jauniklius. Minta skruzdėlėmis, kirmelėmis, termitais, vorais ir gyvatėmis.

Šarvuotiniai